Mantashe bewys onbekwaamheid om elektrisiteitskrisis te takelGwede Mantashe, minister van minerale hulpbronne en energie. (Foto: Twitter) Minister Gwede Mantashe het opnuut bewys hy is hoegenaamd nie opgewasse om die elektrisiteitskrisis in Suid-Afrika te takel nie. Só sê Kevin Mileham, die DA se skaduminister oor minerale hulpbronne en energie. Mantashe het herhaaldelik aangevoer Eskom moet net die kragopwekkingseenhede, wat van lyn af is, “aanskakel”, en dan sal beurtkrag opgelos wees. “Hy ignoreer natuurlik die rede waarom die eenhede van lyn af is – en hoe lank dit sal duur om dit weer aanlyn te kry. En terwyl eenhede gereeld aangeskakel word ná herstelwerk en instandhouding, word ander afgeskakel weens kortsluitings, sabotasie, roetine-instandhouding en selfs om hervul te word (soos in Koeberg se geval).” Kusile, een van Suid-Afrika se nuutste steenkoolaanlegte, het slegs een kragopwekkingseenheid (uit ses) wat tans aangeskakel is. “Van die eenhede sal na verwagting in die tweede kwartaal van 2023 aangeskakel word. Koeberg word vir die volgende 12 tot 18 maande op slegs die helfte van sy beskikbare kapasiteit bedryf vir roetine-instandhouding. En dit is maar net twee van Eskom se byna 30 kragstasies.” Mileham sê daar is drie belangrike stappe om Suid-Afrika se kragkrisis op te los: “Dit is tyd dat Mantashe afgedank word en ŉ nuwe energieminister aangestel word wat Suid-Afrika se kragkrisis oortuigend en dringend kan oplos.”